* **Μοναδική Βαρκελώνη - All inclusive 8 μέρες 30/07 - 06/08, 06-13/08 & 13-20/08. Αεροπορικώς**

**1η Μέρα | Θεσσαλονίκη – Βαρκελώνη.**

Συγκέντρωση στο αεροδρόμιο και επιβίβαση στο αεροσκάφος της Aegean Airlines για την απευθείας πτήση μας , για Βαρκελώνη . Μετά από μια πτήση 2 ωρών και 45 λεπτών περίπου, άφιξη στο αεροδρόμιο της Βαρκελώνης El Prat. Επιβίβαση στο λεωφορείο μας, μεταφορά στο ξενοδοχείο μας και τακτοποίηση στα δωμάτιά μας.

**2η Μέρα | Βαρκελώνη – Ξενάγηση πόλης – Flamenco show.**

Πρωινό και έπειτα θα ξεκινήσουμε την πρώτη περιπατητική ξενάγηση στην καλοσχεδιασμένη αυτή πόλη και το μεγαλύτερο λιμάνι της Μεσογείου, θα ξεκινήσει από το ιστορικό της κέντρο, την γοτθική συνοικία, γνωστή ως Barrio Gotico, με τα πανέμορφα πέτρινα σοκάκια και σήμα κατατεθέν της τον εντυπωσιακό Καθεδρικό ναό της Αγίας Ευλαλίας. Θα περπατήσουμε στον εμπορικό δρόμο Porta del Angel, όπου μπορείτε να κάνετε τα ψώνια σας. Συνεχίζοντας στην Ramblas, θα δούμε την βρύση καναλέτας - να πιείτε νερό για να επιστρέψετε ξανά στην Βαρκελώνη, σύμφωνα με την τοπική παράδοση. Εδώ είναι επίσης το σημείο συνάντησης των οπαδών της πιο επιτυχημένης ομάδας του 21ου αιώνα, της Μπαρτσελόνα. Περπατώντας, θα δούμε την Plaza Real και στο τέλος του πεζόδρομου το πελώριο άγαλμα του Κολόμβου. Το απόγευμα θα περπατήσουμε στην ομορφότερη και ακριβότερη λεωφόρο της Βαρκελώνης, την Paseo de Gracia. Θα δούμε τα καλύτερα ξενοδοχεία της πόλης με τα εστιατόριά τους μέχρι 3 αστέρια Michelin, τις ακριβότερες φίρμες ρούχων των διασημότερων οίκων μόδας του κόσμου, αλλά κυρίως θα θαυμάσουμε τα δύο διασημότερα σπίτια του μεγάλου αρχιτέκτονα Antonio Gaudi, το Casa Battlo και το Casa Mila, καθώς και τα σπίτια των καλύτερων αρχιτεκτόνων της εποχής - του Lluis Domenech I Montaner, του Puig I Cadafalch, του Enric Sagnier και πολλών άλλων. Για το βράδυ σας προτείνουμε να παρακολουθήσετε προαιρετικά ένα υπέροχο Flamenco show στην πατρίδα του και να αφεθείτε στον έντονο και γεμάτο πάθος ρυθμό του. Διανυκτέρευση.

**3η Μέρα | Βαρκελώνη - Ξενάγηση πόλης.**

Πρωινό και στη συνέχεια θα ετοιμαστούμε για την πρωινή μας ξενάγηση που θα αρχίσει από τον επιβλητικό ναό της Sagrada Familia (εισιτήριο εισόδου εξ ‘ ιδίων) , το σημαντικότερο έργο του Gaudi που είναι και το πιο επισκέψιμο μνημείο της Βαρκελώνης, τον οποίο θα θαυμάσουμε και εσωτερικά . Θα συνεχίσουμε προς το Ολυμπιακό χωριό, το Ολυμπιακό λιμάνι και την Barceloneta, το παλιό ψαροχώρι με τις πανέμορφες παραλίες. Θα περάσουμε από την μεγαλύτερη και εμπορικότερη πλατεία - την Plaza Cataluna - και θα φθάσουμε στον πασίγνωστο πεζόδρομο Las Ramblas, με την αγορά των λουλουδιών, τους υπαίθριους καλλιτέχνες και ζωγράφους και την αστείρευτη ζωντάνια του. Ανηφορίζοντας προς τον λόφο Montjuik (λόφο των Εβραίων) θα δούμε το Ολυμπιακό Στάδιο με σχεδόν όλες τις εγκαταστάσεις της Ολυμπιάδας του 1992. Η επόμενη στάση μας είναι το Ισπανικό χωριό, μια μικρογραφία της Ισπανίας, που κατασκευάστηκε για την παγκόσμια έκθεση του 1929. Για το απόγευμα σας προτείνουμε μία προαιρετική ξενάγηση στην "άλλη Βαρκελώνη". Θα δούμε το περίφημο Parque Guel, έργο του Antonio Gaudi, παράδειγμα αρμονίας της φύσης και αρχιτεκτονικής, που έχει ανακηρυχθεί παγκόσμιο μνημείο πολιτιστικής κληρονομιάς της UNESCO. Διασχίζοντας τα ακριβότερα προάστια της πόλης, θα προσεγγίσουμε το γήπεδο της Barcelona, το Camp Nou, όπου θα σταματήσουμε για φωτογραφίες. Επόμενη στάση το ιστορικό κέντρο της πόλης και τα στενάκια της συνοικίας El Born, όπου θα δούμε την εκκλησία Santa Maria del Mar, μοναδικό δείγμα γοτθικής αρχιτεκτονικής. Στη συνέχεια θα - και θα καταλήξουμε στον λόφο Montjuik, όπου θα θαυμάσουμε το μαγικό σιντριβάνι, ένα πρόγραμμα φωτός, νερού και μουσικής σε ένα μοναδικό περιβάλλον. Επιστροφή στο ξενοδοχείο. Διανυκτέρευση.

**4η Μέρα | Βαρκελώνη – Τζιρόνα – Φιγκέρες / Μουσείο Νταλί.**

Πρωινό. Η σημερινή ολοήμερη ξενάγησή μας θα αρχίσει από την Τζιρόνα (Girona), μια πανέμορφη πόλη στις όχθες του ποταμού ΟΝΥΑΡ με πανέμορφα ζωγραφιστά σπίτια. Θα θαυμάσουμε τον Καθεδρικό ναό της πόλης και θα περπατήσουμε στην πρώην εβραϊκή συνοικία, όπου ζούσαν οι Σεφαρδίτες - οι Εβραίοι της Ισπανίας. Μετά από έναν καφέ θα συνεχίσουμε προς το Φιγκέρες (Figueres), την πόλη του Σαλβαδόρ Νταλί. Στο μουσείο του (εισιτήριο εισόδου εξ ‘ ιδίων) θα δούμε την μεγαλύτερη συλλογή έργων του παγκοσμίως, από τα νεανικά του χρόνια έως τον θάνατό του. Σε πολλά από τα έργα του εμφανίζεται η Γκαλά, η γυναίκα και ο έρωτας της ζωής του, ενώ στο κέντρο του μουσείου βρίσκεται ο τάφος του, στον χώρο και στην πόλη που τον τίμησε όσο κανείς άλλος. Βγαίνοντας από το μουσείο απολαύστε επίσης την έκθεση κοσμημάτων, που αποτελείται από 37 μοναδικά κοσμήματα τα οποία σχεδίασε ο πολυτάλαντος ζωγράφος. Επιστροφή αργά το απόγευμα στην Βαρκελώνη. Διανυκτέρευση.

**5η Μέρα | Βαρκελώνη - Ελεύθερη ημέρα.**

Πρωινό. Για τη σημερινή ελεύθερη μέρα σας προτείνουμε να επισκεφθείτε την περίφημη κεντρική αγορά La Boqueria, όπου μπορείτε να δοκιμάσετε τα διάσημα ισπανικά αλλαντικά, το περίφημο Jamon Pata Negra, εξωτικά φρούτα και να φάτε φρέσκα ψάρια και tapas. Η μεγαλύτερη και παλαιότερη αγορά της Ισπανίας σας περιμένει να γευτείτε τα υπέροχα προϊόντα της. Επισκεφθείτε επίσης το μουσείο του μεγαλύτερου ζωγράφου του 20ου αιώνα, του Πάμπλο Πικάσο, δείτε το πάρκο Ciutadella, που κατασκευάστηκε για την παγκόσμια έκθεση του 1888 και δίπλα του δεσπόζει η Αψίδα του Θριάμβου ή ανεβείτε με το τελεφερίκ στον λόφο Montjuik. Διανυκτέρευση.

**6η Μέρα | Βαρκελώνη - Ζωολογικός κήπος - Δελφινάριο – Barceloneta.**

Πρωινό και έπειτα θα επισκεφτούμε την πανέμορφη παραθαλάσσια γειτονιά της La Barceloneta, ένα πολυχώρο δραστηριοτήτων και ξεκούρασης για όλες τις ηλικίες . Θα επισκεφτούμε τον διάσημο Ζωολογικό Κήπο της πόλης και το Δελφινάριο (εισιτήρια εισόδων εξ ' ιδίων). Απολαύστε το show με τα δελφίνια που εντυπωσιάζει μικρούς και μεγάλους. Στη συνέχεια ελεύθερος χρόνος να περπατήσετε στον παραθαλάσσιο πεζόδρομο, περιστοιχισμένο με μεγάλους φοίνικες έχοντας την δυνατότητα να απολαύσετε ένα υπέροχο γεύμα ή cocktail στα αμέτρητα υπαίθρια εστιατόρια ή μπαρ με θέα την θάλασσα. Σας προτείνουμε να έχετε μαζί σας μαγιό για να απολαύσετε το μπάνιο σας , στη διάσημη παραλία της πόλης. Επίσης δεν πρέπει να παραλείψετε να επισκεφτείτε τις λαμπερές μαρίνες με τα πολυτελή σκάφη. Αργά το απόγευμα επιστροφή στο ξενοδοχείο μας.

**7η Μέρα | Βαρκελώνη - Μονσεράτ - Τεράσα (Terrassa).**

Πρωινό και αναχώρηση για το Όρος Μονσεράτ που είναι από τα πιο εντυπωσιακά φυσικά πάρκα και πολιτιστικό μέρος. Βρίσκεται 50 χιλιόμετρα έξω από την Βαρκελώνη και αποτελεί έκπληξη για κάθε τουρίστα. Άφιξη και ξεκινάμε την περιήγηση μας με το Αβαείο των Βενεδικτίνων που είναι χτισμένο ανάμεσα από τους τεράστιους βράχους του βουνού. Το Αβαείο χρονολογείται από τον 9ο αιώνα και η συνολική επέκταση του έγινε το 1025 μ.Χ. Μπορείτε να επισκεφτείτε την Βασιλική που βρίσκεται στο εσωτερικό του, αλλά άλλοι ιεροί χώροι είτε είναι κλειστοί, είτε έχουν ειδικό ωράριο. Στη συνέχεια κάτι που δεν πρέπει να παραλείψουμε είναι η επίσκεψη μας στην Βασιλική του Μονσεράτ για να δούμε την Μαύρη Παναγία, προστάτιδα της Καταλονίας που σύμφωνα με τον μύθο ανακαλύφθηκε από τους βοσκούς της περιοχής τον 9ο αιώνα. Εν συνεχεία κάτι που αξίζει την προσοχή μας είναι το Μουσείο Τέχνης του Μονσεράτ, το οποίο διαθέτει μια τεράστια συλλογή αριστουργημάτων από γνωστούς καλλιτέχνες όπως El Greco, Caravaggio και Berruguete. Τέλος για να φτάσετε στην κορυφή του βουνού υπάρχουν δύο τρόποι: Ένας είναι με τελεφερίκ που η ανάβαση διαρκεί 5 λεπτά και ο δεύτερος τρόπος είναι με το τρένο Cremallera που η διαδρομή θα διαρκέσει 15 λεπτά. Ελεύθερος χρόνος και έπειτα θα αναχωρήσουμε για την Τεράσα η οποία συμμετείχε σημαντικά στην βιομηχανική ανάπτυξη της Καταλονίας και βρίσκεται μόλις 30 χιλιόμετρα από την Βαρκελώνη. Άφιξη και ξεκινάμε την περιήγηση μας με το καλύτερο διατηρημένο ανά τα χρόνια εκκλησιαστικό συγκρότημα των Βησιγότθων La Seu d’Egara. Το συγκρότημα αποτελείται από τις εκκλησίες Sant Pere και Sante Maria και το μαυσωλείο του Sant Miquel. Συνεχίζουμε για το Κάστρο Vallparadis που μετέπειτα μετατράπηκε σε αρχοντικό και σήμερα φιλοξενεί το Μουσείο Terrassa. Ελεύθερος χρόνος στην πόλη για φαγητό και καφέ και στη συνέχεια θα αναχωρήσουμε για την επιστροφή στο ξενοδοχείο μας.

**8η Μέρα | Βαρκελώνη - Ολοήμερη εκδρομή στην Ανδόρρα – Μανρέσα - Επιστροφή.**

Πρωινό και αναχώρηση για το ανεξάρτητο κρατίδιο της Ανδόρρα. Φωλιασμένο στη καρδιά των Πυρηναίων, στα σύνορα Ισπανίας και Γαλλίας εκτός από τις φυσικές του ομορφιές προσφέρει και μια πλούσια σε αφορολόγητα είδη αγορά. Χρόνος ελεύθερος για να κάνετε τις αγορές σας ή να περπατήσετε στα γραφικά δρομάκια της πόλης. Επόμενη στάση η πανέμορφη μεσαιωνική πόλη της Καταλονίας, η Μανρέσα η οποία αποτελεί αυτόνομη κοινότητα. Άφιξη και αμέσως θα ξεκινήσουμε την περιήγηση μας, βλέποντας 2 σημαντικές εκκλησίες, την Santa María de la Seo, την λεγόμενη κίτρινη εκκλησία και την εκκλησία του San Ignacio η οποία είναι χτισμένη πάνω από την σπηλιά που προσευχόταν και διαλογιζόταν ο Άγιος Ιγνάτιος της Loyola. Στη συνέχεια σας προτείνουμε να επισκεφτείτε το Κέντρο Ερμηνείας της Carrer del Balç που βρίσκεται σε ένα παλιό αρχοντικό και επιτρέπει στους επισκέπτες να θαυμάσουν και να ανακαλύψουν πως ήταν η Μανρέσα τον 14ο αιώνα. Τέλος, ελεύθερος χρόνος να περιπλανηθείτε στα γραφικά σοκάκια της πόλης και έπειτα αναχώρηση για το αεροδρόμιο της Βαρκελώνης για την πτήση επιστροφής. Επιβίβαση στο αεροκάφος της Aegean Airlines και άφιξη στη Θεσσαλονίκη τα ξημερώματα της Κυριακής.

|  |  |  |  |  |  |  |
| --- | --- | --- | --- | --- | --- | --- |
| **Μοναδική Βαρκελώνη - All inclusive 8 μέρες** | | | | **Αναχωρήσεις: 30/07, 06/08 & 13/08 - Πακέτο εκδρομής** | | |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδί** | **Επιβ. Μονόκλινου** | **Γενικές Πληροφορίες** |
| Liceo by Madanis | 3\* | Πρωινό | 569€ | 419€ | 254€ | Πτήσεις Charter με Aegean Airlines: Θεσσαλονίκη - Βαρκελώνη (El Prat) : 22:30 - 23:50 Βαρκελώνη (El Prat) - Θεσσαλονίκη: 01:45 - 05:30 \* \*Η επιστροφή γίνεται την Κυριακή (9η μέρα) |
|
|
| Arya Stadium by Madanis | 3\* | 619€ | 519€ | 302€ |
| Madanis | 4\* | 649€ | 595€ | 328€ |
| Abba Sants | 4\* | 689€ | 619€ | 370€ |
| **Στη τιμή περιλαμβάνονται:** Πτήσεις προς / από Βαρκελώνη με ναυλωμένες πτήσεις της Aegean Airlines. 1 αποσκευή 23Kg. ανά άτομο + Χειραποσκευή 8kg. Πρωινό καθημερινά στον χώρο του ξενοδοχείου. Επτά (7) διανυκτερεύσεις στα ξενοδοχεία της επιλογής σας όπως αναφέρονται στον αναλυτικό μας τιμοκατάλογο. Πλήρες πρόγραμμα ξεναγήσεων στη Βαρκελώνη με επισκέψεις – ξεναγήσεις σε Γοτθική συνοικία , Casa Batlo , Casa Mila, Las Ramblas , λόφο Montjuik, Πάρκο Guel, Camp Nous, Santa Maria del Mar. Ημερήσια εκδρομή στη Τζιρόνα , στο Φιγκέρες και στο Μουσείο Salvador Dali. Επίσκεψη στο περίφημο Δελφινάριο, στο Ζωολογικό κήπο, και στην εκπληκτική Μπαρτσελονέτα. Εκδρομή στο λόφο του Μονσεράτ με το Αβαείο των Βενεδικτίνων και στη μεσαιωνική Τεράσα. Ολοήμερη εκδρομή στην Ανδόρα και στη Μανρέσα. Αρχηγός – συνοδός, με εμπειρία συνοδείας και ξεναγήσεων στην Ισπανία Ασφάλεια tour operator και ιατροφαρμακευτικής περίθαλψης Μετακινήσεις - Ξεναγήσεις-Περιηγήσεις σύμφωνα με το πρόγραμμα. **Δεν περιλαμβάνονται:** Τέλη διαμονής: σε ξενοδοχείο 3\*: 20€ & σε 4\*: 30€. (Συνολικά) Φόροι αεροδρομίου, επίναυλοι καυσίμων και ΦΠΑ: 195€. Check points: 25€. Εισιτήριο εισόδου στην Sagrada Familia: 32€ οι ενήλικες και τα παιδία 0-11 είναι δωρεάν. Εισιτήριο εισόδου στο Μουσείο Νταλί: 10€ οι ενήλικες και τα παιδιά 0-8 ετών είναι δωρεάν. Προαιρετικό Flamenco show. Φιλοδωρήματα, αχθοφορικά. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 15€. Ζητήστε αναλυτικότερες πληροφορίες. | | | | | | |
|